text: Karmarnir kring seinna dystin í fyrsta undanumfari av Europa League kappingini ímillum Gefle IF og NSÍ í Stockholm vóru av teimum bestu. Tað var heitt, eini 26 stig, men skýlini á søguliga Råsunda leikvøllinum vóru so mikið høg, at sólin ikki stóð niður á vøllin, tá dysturin byrjaði kl. 19. 380 fólk høvdu leitað sær til dystin, av hesum áttu vit eini 30. Rúmligt var á leikvøllinum, ið rúmar eini 35.000 fólkum!
text: #000000
text: Gefla IF vann fyrra dystin, sum varð leiktur í Gundadali fyri viku síðan, 2-0. Bæði liðini vistu tí, hvat var kravt av teimum.
text: #000001
text: Liðskiparin hjá okkum, Christian Høgni Jacobsen, hevði fingið fríð, og var tí ikki við í Svøríki. Hetta hevði við sær, at í hvussu so er ein leikari kom at verða øðrvísi í sigursvandu byrjunaruppstilingini hjá okkum.
text: #000002
text: Gongdin í spælinum var nakað tann sama, sum vit sóu í fyrra dystinum. Gefle IF spældi sera beinleiðis við langum sendingum fram til skjótar menn. Teir lúrdu uppá kontramøguleikar. NSÍ hevði hinvegin nógv av spælinum. Álopini vóru bygd upp við stórum tolni, men ov sjálvdan kom skotroynd burturúr.
text: #000004
text: Fyrstu 10 min. hevði Gefle yvirvág í spælinum. Ein skotroynd var uppum í 3. minutti, og eitt horna til teir í 8. minutti. Næstu 10 minuttirnar vísti NSÍ gott spæl frameftir. Royndir vóru at koma framvið í síðunum, og í tveimum førum megnaði Jann Martin at fáa bóltin inn fyri, samstundis sum Erland hevði eitt innlegg í vinstru síðu.
text: #000005
text: Eins og í fyrra dystinum, fekk Gefle eitt heppið mál, júst sum vit vóru spælstýrandi. Vit vóru tíverri nakað leysir á egnari hálvu, og endaði tað við, at Jann Ingi steðgaði Gerndt ólógliga. Fríspark varð dømt beint uttanfyri 16-meturin í okkara vinstru síðu, og Jann Ingi fekk gult kort. András fekk ikki hildið frísparkinum, og var Daniel Bernhardsson fyrstur á bóltinum og skoraði trygt – 1-0 til Gefle.
text: #000006
text: Uppgávan hjá NSÍ bleiv við hesum truplari, men okkara dreingir stríddust manniliga. Klæmint fangaði ein leysan bólt í 26. minutti, men avleveringin fann ikki rættiliga Jann Martin, ið var á ferð gjøgnum Gefle verjuna. Erland spældi Klæmint leysan í høgru síðu í 27. minutti, men málmaðurin hjá Gefle tók skotið. Og Jann Martin hevði eitt skot úti frá í 33. minutti.
text: #000007
text: Í 34. minutti noyddist Einar av vøllinum við einum lærskaða, og kom Karoly inn fyri hann. Hetta hevði við sær, at Heðin fór aftur á vinstra bakk, Jann Martin skifti yvir í vinstru síðu, Klæmint fór í høgra borð og Karoly fram.
text: #000008
text: Erland hevði eitt skot í 39. minutti, og Klæmint royndi seg við einum skotið beint áðrenn hálvleik. Hóast Gefle ivaleyst var meira vandamikið hendan hálvleikin, høvdu vit minst líka nógv av spælinum.
text: #000009
text: Fyrstu løtuna í øðrum hálvleiki endurtók mynstrið seg. NSÍ royndi at byggja upp fyri at fáa okkurt burturúr dystinum, meðan Gefle dúvaði uppá kontra.
text: #000010
text: Karoly var lívligur og megnaði í fleiri førum at bindu fleiri Gefle leikarar, tá teir stríddust um bóltin.
text: #000011
text: Í 53. minutti fekk Jens gult kort fyri at hála í eina Gefle-blusu beint uttanfyri 16 meturin. Frísparkið hjá Gerndt fór í tvørtræið og niður og út í spælið aftur.
text: #000012
text: Í 58. minutti hevði Heðin eitt gott innlegg úr vinstru til Karoly, ið høvdaði. Og í 60. minutti hevði NSÍ enn eitt gott álop, men seinasta avleveringin var ov óneyv.
text: #000013
text: Og so hendi tað aftur. Hasse Berggren, ið júst var skiftur inn hjá Gefle, trekti í 62. minutti inn í 16 meturin úr høgru síðu. Hann skjeyt lágt móti nærmaru stong. Bólturin rakti stongina og síðani András, ið hevði tveitt seg, og endaði í málinum. 2-0 til Gefle IF.
text: #000014
text: Okkara dreingir vóru tó uppsettir uppá at fáa nakað gott burturúr dystinum, og hildu tí áfram við at spæla tað góða spælið og søkja at Gefle málinum.
text: #000015
text: Debes kom inn fyri Klæmint í 70. minutti. Í 71. minutti hevði Karoly eitt gott skot útifrá, ið fór dygst framvið málinum. Erland vann eitt fríspark uttanfyri 16 meturin í 75. minutti. Jann Ingi lyfti bóltin vandamikið innfyri, men tíverri fekk ongin beint hann í málið.
text: #000016
text: Í 76. minutti hevði Karoly eitt skot eftir gott gjøgnumspæl i høgru síðu við innleggi frá Jann Martin. Løtu seinni fekk Erland gult kort. Í 80. minutti fekk Karoly sín størsta kjans higartil eftir upplegg frá Jústinus. Tíverri fór skotið uppum.
text: #000017
text: Í 84. minutti kom Árni Frederiksberg á fyrsta sinni inn á besta liðið hjá NSÍ, tá hann varð skiftur inn fyri Erland. Og longu í 87. minutti rann Árni skjótt fram í vinstru síðu, har hann fekk eina langa diagonala sending frá Karoly. Innleggið frá Árna til nærmaru stong var flætt og hart, og mundi Debes skorað. Vit fingu tvey skjót horna burturúr stríðinum.
text: #000018
text: NSÍ kom aftur væl ígjøgnum í høgru síðu í 90. minutti, uttan at tað gav úrslit.
text: #000019
text: Men í yvirtíðini bragdaði. Karoly fekk við seinasta skotinum í dystinum eitt gott mál úr vinstru síðu eftir fríspæling frá Debes.
text: #000020
text: Hetta var sjálvandi ov lítið ov seint, men gav okkum hóast alt eitt gott úrslit á útivølli móti einum liði úr bestu svensku deildini.
text: #000021
text: Onkursvegna sat man aftur við kensluni, at vit í stóran mun áttu dystin, meðan hinir skoraðu. Um fyrri dysturin fór okkara veg, kundi alt verði øðrvísi, men tað bleiv tað ikki hesaferð.
text: #000022
text: Í øllum førum kann staðfestast, at vit í løtuni, við tveimum teprum ósigrum móti Gefle, ikki standa so nógv aftanfyri heilprofessionellu liðini í Svøríki. Reint fysiskt tykjast yrkisleikararnir at vera betur fyri, teir eru kanska eisini heldur skarpari í avgerandi løtum, men tá tað kemur til samanspæl, samanhald og stríðsvilja, eru vit einki aftanfyri. Vit eitt sindur av hepni, kundu vit saktans farið víðari í hesi kappingini.
text: #000023
text: Europa League luttøkan í ár er ivaleyst góður lærdómur hjá okkara leikarum. Lærdómur, ið teir koma at fáa gagn av, bæði í heimligu kappingini, og í altjóða dystum í framtíðini.
text: #000024
text: Lutakast hevur verið í Nyon í Fraklandi um, hvør skal leika ímóti hvørjum í komandi Europa League. Fyri okkum í NSÍ lagaði lutakastið seg soleiðis, at vit skulu leika ímóti Linfield FC úr Norðurírlandi. Linfield FC kenna flestu føroyingar eftirhondini væl. Hetta er nevniliga 4. árið á rað, at teir skulu spæla ímóti einum liði...
text: #000028
text: Venjingarnar hjá Effoliðnum eru byrjaðar
text: #000030
text: EFFO liði byrjaði venjingina leygardagin 7. desember 2013 Av tí veðrið var so vánaligt, var venjingin í kappróðraneystinum hjá NSÍ Leikarnir vóru sera hugagóðir, og eru spentir til komandi kappingarár Týsdagin 10. desember verður farið á vøllin at venja kl 18.00
text: #000031
text: Árni dagsins maður móti FC Suðuroy
text: #000033
text: Síðani 2-0 sigurin á FC Suðuroy í Vági Annan Hvítusunnudag hava tit atkvøtt um dagsins mann í dystinum. Árni var sera sjónligur á vinstra kanti í hesum dystinum, eins og hann hevur verið alt ár. Hann fekk flestar atkvøður við 20 % av teimum 186 givnu atkvøðunum. Málskjúttarnir báðir Klæmint og Jann Martin gjørdust nummar...
text: #000034
text: NSÍ hevur í dag vunnið 2-1 á høgtflúgvandi víkingunum í Gøtu. Christian Høgni og Einar skutu okkara mál. Dystarfrásøgn við Marnari Pattinson: Eftir stórtapið í Klaksvík seinasta sunnudag skuldu okkara menn royna at reisa seg í dagsins dysti ímóti Víkingi. At spæla ímóti Víkingi er altíð trupult og í dag var einki undantak. Víkingarnir máttu...
text: #000037
text: Sambært fsf.fo er Einar Tróndargjógv nú eisini úttikin til landsdystin ímóti Grikkalandi. Hetta er veruleiki nú Viljormur Davidsen, NSÍarin í Vejle, hevur givið avboð til dystin. Einar hevur fyrr verið á landsliðnum, men hann hevur ikki spælt landsdyst síðani í 2011, og tískil er tað ógvuliga gleðiligt, at hann er aftur á landsliðnum. Einar er...
text: #000039
text: Les Meira Einar eisini á landsliðnumContinue
text: #000040
text: So eydnaðist at vinna í gøtu :)
text: #000041
text: Enduliga vunnu vit á Víkingi í Gøtu, og tað kennist fantastiskt. Dysturin var kanska ikki av teimun bestu hjá NSÌ í ár, men sigurin er sera søtur. Víkingur byrjaði dystin nógv betur enn NSÌ, og legði seg uppiborið á odda 1-0 í fyrra hálvleiki. Víkingur hevði eisini ein gyltan møguleika at økja um leiðsluna, tá...
text: #000042